1)

II lisa muudetakse järgmiselt: a) artiklis 1 jäetakse eriolukorramooduli mõiste välja; b) artiklis 1 asendatakse teabe- ja kontrollimooduli mõiste järgmisega: — „„teabe- ja kontrollimoodul, ICM“ (Information and Control Module, ICM) – ühisplatvormi moodul, mis võimaldab maksemooduli konto omanikel saada reaalajas teavet ja esitada likviidsuse ülekandmise korraldusi, et juhtida likviidsust ja anda eriolukorra juhtudel vajaduse korral varumaksete juhiseid või maksejuhiseid eriolukorra lahenduses;“; c) artiklis 1 lisatakse järgmine mõiste: — „„eriolukorra lahendus“ (Contingency Solution) - ühisplatvormi lahendus, mis võimaldab töödelda erakorralise tähtsusega ja tähtsaid makseid eriolukorras.“; d) artikli 4 lõike 2 punkt a asendatakse järgmisega: „a) liikmesriikide kesk- või piirkondlike valitsuste rahandusasutused.“; e) artikli 4 lõike 2 punkt c asendatakse järgmisega: „c) i) ELis või EMPs asutatud investeerimisühingud, k.a juhul, kui nad tegutsevad ELis või EMPs asutatud filiaali kaudu; ja ii) investeerimisühingud, mis on asutatud väljaspool EMPd, kui nad tegutsevad ELis või EMPs asutatud filiaali kaudu;“; f) artikli 8 lõike 1 punkti b alapunkt ii asendatakse järgmisega: „ii) artikli 4 lõike 1 punktis b ja artikli 4 lõike 2 punkti c alapunktis ii osutatud üksuste korral esitama III liites kehtestatud vormis õiguskeskkonna hinnangu, kui [keskpank] ei ole saanud sellise õiguskeskkonna hinnangu raames antavat teavet ja avaldusi juba muudel asjaoludel.“; g) artikli 11 lõige 9 asendatakse järgmisega: „9. Osalejad peavad viivitamata teavitama [keskpanka], kui esineb nendega seotud probleemsündmus või kui nende suhtes kohaldatakse kriisiennetus- või kriisiohjemeetmeid Euroopa Parlamendi ja nõukogu direktiivi 2014/59/EL (1) tähenduses või muu samaväärse kehtiva õigusakti alusel.“; h) artikkel 27 asendatakse järgmisega: „Artikkel 27 Talitluspidevuse ja eriolukorra meetmed 1. Ebatavalise välissündmuse või muu sündmuse korral, mis mõjutab ühisplatvormi tööd kohaldatakse IV liites kirjeldatud talitluspidevuse ja eriolukorra meetmeid. 2. Eurosüsteem kasutab eriolukorra lahenduse eespool lõikes 1 kirjeldatud sündmuse korral. Osalejate jaoks, keda [keskpank] peab tähtsateks, on eriolukorra lahenduse liides ja kasutamine kohustuslik. Muud osalejad võivad taotluse korral eriolukorra lahendusega liituda.“; i) Artiklis 28 muudetakse järgmiselt: i) lõige 3 asendatakse järgmisega: „3. [Keskpank] võib kõikide osalejate ja/või [keskpanga] poolt tähtsateks peetavate osalejate suhtes kohaldada täiendavaid turvanõudeid, eelkõige seoses küberturvalisusega või pettuse vältimiseks.“; ii) lisatakse järgmised lõiked 4 ja 5: „4. Osalejad esitavad [keskpangale] oma TARGET2 enesesertifitseerimise ja oma kinnituse TARGET2 võrguteenuse osutajate turvalisuse kasutajanõuete järgimise kohta. Kui neid nõudeid ei järgita, peavad osalejad esitama dokumendi, kus kirjeldatakse [keskpanka] rahuldavaid alternatiivseid leevendusmeetmeid. 5. Osalejad, kes annavad oma maksemooduli kontole juurdepääsu kolmandatele isikutele kooskõlas artikli 5 lõigetega 2, 3 ja 4, peavad võtma meetmed riskide suhtes, mis tulenevad sellest juurdepääsust, kooskõlas turvanõuetega lõigetes 1 kuni 4. Lõikes 4 osutatud enesesertifitseerimises tuleb osutada, et osaleja kohaldab TARGET2 võrguteenuse osutajate turvalisuse kasutajanõudeid kolmandate isikute suhtes, kellel on juurdepääs osaleja maksemooduli kontole.“; j) artikli 29 lõike 1 punkt c asendatakse järgmisega: „c) osaleja makseinfrastruktuuri rikete korral kindlasummaliste varumaksete ja eriolukorra varumaksete algatamine või maksejuhiste sisestamine eriolukorra lahenduse osalejate poolt.“; k) artikli 38 lõike 2 esimeses lauses asendatakse punkt c järgmisega: „c) liikmesriikide ja liidu kriisilahendusasutustele ja järelevalveasutustele, k.a keskpankadele, ulatuses, mis on vajalik nende avaliku sektori ülesannete täitmiseks ega ole vastuolus kohaldatava õigusega. [keskpank] ei vastuta teabe avalikustamise finants- või äriliste tagajärgede eest.“; l) I liite punkti 2.1 tabelis viies rida asendatakse järgmisega: „MT 202COV Kohustuslik „Cover“-makse“ m) III liites asendatakse punkt 3.2 pealkirja all „EMP-väliste TARGET2 osalejate õiguskeskkonna hinnangute nõuded“ järgmisega: „3.2. Maksejõuetuse ja kriisijuhtimisega seotud üldküsimused 3.2.a. Maksejõuetuse ja kriisiohjemenetluse liigid Maksejõuetusmenetluse liigid (sealhulgas kompromiss ja tervendamine), mis käesoleva hinnangu tähenduses hõlmavad kõiki menetlusi osaleja [jurisdiktsioonis] asuva vara ja kõikide võimalike filiaalide suhtes, mida võidakse osaleja suhtes [jurisdiktsiooni] õiguse kohaselt rakendada, on järgmised: [meetmeid; originaalkeeles ja inglise keeles] (edaspidi ühiselt „menetlused“). Lisaks maksejõuetusmenetlusele võib osaleja, tema vara või filiaali suhtes [jurisdiktsiooni] õiguse kohaselt kohaldada [nimekiri mis tahes kohaldatavatest moratooriumidest või muudest menetlustest, mille tulemusena võidakse peatada maksed osalejalt ja osalejale või kohaldatakse nende maksete suhtes piiranguid või muid meetmeid, sh kriisiennetus- ja kriisiohjemeetmeid, mis vastavad direktiivi 2014/59/EL tähendusele; originaalkeeles ja inglise keeles] (edaspidi ühiselt „menetlused“). 3.2.b. Rahvusvahelised lepingud maksejõuetuse kohta [Jurisdiktsioon] või [jurisdiktsiooni] piirkond on järgmiste maksejõuetust käsitlevate rahvusvaheliste lepingute pooleks: [kui on asjakohane, lisada asjaolud, mis mõjutavad või võivad mõjutada käesolevat arvamust].“; n) IV liite punkti 6 muudetakse järgmiselt: i) punktid a ja b asendatakse järgmisega: „a) Kui [keskpank] peab seda vajalikuks, algatab ta maksejuhiste eriolukorras töötlemise ühisplatvormi eriolukorra lahenduse kasutades. Sellisel juhul osutatakse osalejatele ja kõrvalsüsteemidele teenuseid ainult piiratud ulatuses. [Keskpank] teatab osalejatele ja kõrvalsüsteemidele eriolukorras töötlemise alustamisest mis tahes kättesaadavate sidevahendite kaudu. b) Eriolukorras töötlemise puhul esitavad osalejad maksejuhiseid ja need kinnitab [keskpank]. Lisaks sellele võivad kõrvalsüsteemid esitada maksekorraldusi sisaldavaid faile, mille võib eriolukorra lahenduse sisestada [keskpank].“; ii) punktid d ja e asendatakse järgmisega: „d) Süsteemse riski vältimiseks tehtud maksed loetakse tähtsateks ning [keskpank] võib algatada nende suhtes eriolukorras töötlemise: e) Osalejad sisestavad eriolukorras töötlemise maksejuhised otse eriolukorra lahenduses ning makse saajate teavitamine toimub [osuta sidekanalile] kaudu. Kõrvalsüsteemid esitavad maksekorraldusi sisaldavad failid [keskpangale] eriolukorra lahenduse sisestamiseks [keskpanga] poolt, kui [keskpank] on andnud vastava loa. Erandjuhtudel võib [keskpank] sisestada makseid osalejate nimel manuaalselt. Teavet kontode bilansside ning deebet- ja kreeditkannete kohta saab [keskpangalt].“; o) IV liites asendatakse punkti 7 alapunkt a järgmisega: „a) Osaleja probleemi, mis ei lase tal TARGET2s makseid arveldada, peab lahendama osaleja ise. Eelkõige võib osaleja kasutada omi lahendusi või ICMi võimalusi, st likviidsuse ümberjaotamise varumakseid ja eriolukorra varumakseid (näiteks CLS, EURO1).“; p) VI liite punkti 13 tabelis asendatakse kolmas ja neljas rida järgmisega: “T2Si eriotstarbeliselt rahakontolt T2Si eriotstarbelisele rahakontole likviidsuse ülekandmise korraldused 14,1 eurosenti ülekande eest Bilansisisene liikumine (nt blokeerimine, blokeeringu vabastamine, likviidsuse reserveerimine jms) 9,4 eurosenti tehingu eest“